Diari Oficial de la Generalitat Valenciana


Sumari del DOGV 3144, del 17-12-1997 (1997/12114)

RESOLUCIÓ de 16 d'octubre de 1997, de la Universitat d'Alacant, per la qual es convoquen proves selectives per a l'ingrés en una plaça d'oficial (delineant).
-------------------------------------------------------------------------------------------------------------------------------------------------------------

### Dades del document

Número de DOGV
:   3144

Data del DOGV
:   17-12-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/12947


Data del document
:   16-10-1997

Organisme emissor
:   Universitat d'Alacant

Tipus de document
:   Resolució

4072 RESOLUCIÓ de 16 d'octubre de 1997, de la Universitat d'Alacant, per la qual es convoquen proves selectives per a l'ingrés en una plaça d'oficial (delineant). [97/M12421]
  
D'acord amb l'Estatut d'aquesta Universitat, aprovat pel Decret 107/1985, de 22 de juliol, de la Generalitat Valenciana (DOGV de 26 de setembre), amb la finalitat d'atendre les necessitats de personal d'administració i serveis i en ús de les competències que té atribuïdes en l'article 18 de la Llei 11/1983, de Reforma Universitària, en relació amb l'article 3.2 e) d'aquesta mateixa llei, com també en l'Estatut d'aquesta Universitat, s'acorda convocar proves selectives per a una plaça d'oficial (delineant) de la Universitat d'Alacant, segons les bases següents bases:
  
Primera. Normes generals
  
1. Es convoquen proves selectives per a cobrir una plaça pel sistema d'accés lliure d'oficial (delineant), administració especial.
  
2. En aquesta convocatòria s'han d'aplicar: el Decret Legislatiu de 24 d'octubre de 1995 del Govern Valencià, la Llei 30/1984, de 2 d'agost, amb les modificacions corresponents, particularment la Llei 23/1988, de 28 de juliol, i la Llei 22/1993 de 29 de desembre, la Llei 42/1994 de 30 de desembre, el Reial Decret 364/1995, de 10 de març (BOE del 10 d'abril), l'Estatut de la Universitat d'Alacant i les bases d'aquesta convocatòria.
  
3. El procediment de selecció dels aspirants serà el de concurs oposició.
  
3.1. La fase constarà dels exercicis següents, que seran eliminatoris.
  
Primer exercici. Consistirà en la resolució per escrit d'un qüestionari amb respostes alternatives sobre el temari de l'annex I. Aquest exercici es qualificarà de 0 a 10 punts i caldrà obtenir un mínim de 5 punts per a superar-lo.
  
Segon exercici.
  
Primera fase. Consistirà en una prova de caràcter teòric, en la qual es plantejarà el desenvolupament de temes de l'annex I. Aquesta fase es qualificarà de 0 a 10 punts i caldrà obtenir un mínim de 5 punts per a superar-la.
  
Segona fase. Consistirà en una traducció directa d'idiomes comunitaris, excepte el castellà i el català. Aquesta fase no serà eliminatòria i es qualificarà de 0 a 2 punts.
  
Tercera fase. Consistirà a contestar les qüestions plantejades en un text en valencià, amb les instruccions impartides igualment en valencià. No serà eliminatori i es qualificarà de 0 a 4 punts.
  
Tercer exercici. Compost de dues fases:
  
Primera fase. Consistirà en la resolució de quatre problemes pràctics sobre les matèries de l'annex I. Es qualificarà de 0 a 10 punts i caldrà obtenir un mínim de 5 punts per a superar-lo.
  
Els aspirants s'han de presentar amb el material usual necessari.
  
Segona fase. Consistirà en la realització d'un problema pràctic de disseny assistit per ordinador amb l'aplicació Autocad en qualsevol de les seues versions. Es qualificarà de 0 a 10 punts i caldrà obtenir un mínim de 5 punts per a superar-lo.
  
Els aspirants han de portar un disquet de 3 1/2 d'alta densitat.
  
3.2. La fase de concurs, que no serà eliminatòria, s'aplicarà als aspirants que hagen superat els dos primers exercicis, i farà referència a les aptituds, els coneixements i l'experiència dels candidats d'acord amb el barem següent:
  
- Titulació superior: 0,4 punts, i especifica, 0,8 punts.
  
- Experiència demostrada: fins a 1,5 punts, a raó de 0,1 punts per cada any de serveis en l'administració pública en llocs de funcions iguals a la plaça a la qual s'opta, i de 0,05 punts quan siguen funcions afins.
  
- Activitat formativa: fins a un màxim d'1,5 punts, a raó de 0,1 punts per cada curs d'entre 15 i 50 hores i 0,2 punts per cada curs de més de 50 hores. Han de ser cursos directament relacionats amb les funcions del lloc i que hagen estat impartits per l'Administració pública o per centres concertats amb aquesta.
  
3.3. La puntuació de la fase de concurs, aplicada als aspirants a què es refereix l'apartat 3.2. de la base primera, es farà pública amb antelació al començament del tercer exercici.
  
3.4. La proposta d'adjudicació de les places es farà a favor dels aspirants que, sumades les qualificacions de tots els exercicis superats, de les fases eliminatòries o no eliminatòries, i el resultat del concurs, es troben dins el nombre de vacants oferides.
  
Els aspirants proposats per a l'adjudicació de les places seran nomenats funcionaris en pràctiques i hauran de fer un curs pràctic i formatiu.
  
4. El primer exercici es farà a partir del dia 1 de gener de 1998.
  
Segona. Requisits dels candidats
  
1. Per a ser admès a la realització de les proves selectives, els aspirants han de reunir els requisits següents:
  
1.1. Tenir la nacionalitat espanyola o la d'un dels altres estats membres de la Unió Europea.
  
1.2. Haver complit els 18 anys.
  
1.3. Posseir o estar en condicions d'obtenir el títol de Batxiller, el de Formació Professional de segon grau o equivalent.
  
1.4. Els nacionals de la resta dels estats membres de la Unió Europea han de posseir o estar en condicions d'obtenir el títol homologat o convalidat a l'equivalent espanyol requerit en l'apartat 1.3. de la base segona.
  
1.5. No patir cap malaltia ni defecte físic o psíquic que impedisca l'exercici de les funcions corresponents.
  
1.6. No haver sigut separat, mitjançant un expedient disciplinari, de qualsevol administració pública ni trobar-se inhabilitat per a l'exercici de les funcions corresponents.
  
2. Cal tenir tots els requisits anteriors el dia que acabe el termini de presentació de sol×licituds i cal mantenir-los fins al moment de la presa de possessió com a funcionari de carrera.
  
Tercera. Sol·licituds
  
1. Els qui vulguen participar en aquestes proves selectives hauran de fer-ho constar en una sol×licitud adreçada al gerent de la Universitat, que serà facilitada gratuïtament en els serveis generals de la Universitat i en el Govern Civil d'Alacant.
  
2. La presentació de sol×licituds s'ha de fer en el Registre General de la Universitat (edifici de gerència i serveis generals) en el termini de 20 dies naturals, comptadors a partir del dia següent de la publicació d'aquesta convocatòria en el Diari Oficial de la Generalitat Valenciana. Així mateix, s'hi podran fer servir qualsevol de les formes establertes en l'article 38.4 de la Llei 30/1992, de 26 de novembre.
  
3. Cal adjuntar en la instància l'expedient personal, de manera detallada i amb la corresponent documentació justificativa, de manera que el tribunal el puga valorar, si escau, en la fase de concurs. No s'admetrà la presentació de documentació després que acabe el termini de presentació de sol×licituds.
  
4. Els drets d'examen seran de 1.690 pessetes i s'hauran d'ingressar en la Caixa d'Estalvis del Mediterrani, oficina 3.191, del campus universitari de Sant Vicent del Raspeig, compte corrent núm. 540004-64. També es pot fer l'ingrés a través d'altres oficines de la mateixa entitat bancària o d'altres.
  
El justificant de pagament dels drets d'examen es farà amb la impressió del segell de l'entitat esmentada en la sol×licitud. En cap cas la mera presentació i el pagament comportarà la substitució del tràmit de presentació dins el termini i en la forma escaient de la sol×licitud davant l'òrgan esmentat.
  
5. Cal atendre les instruccions següents a l'hora d'emplenar la sol×licitud:
  
5.1. En la casella de Forma d'accés cal posar la L.
  
3.5.2 Els aspirants amb discapacitats, ho han d'indicar en la sol×licitud i marcar amb una X la casella 6. Així mateix, han de sol×licitar, amb una indicació en la casella 7, les possibles adaptacions de temps i de mitjans per a fer l'exercici. També, han de concórrer a l'exercici o als exercicis per als quals es concrete l'adaptació, amb el certificat acreditatiu de la minusvalidesa o discapacitat, amb la finalitat de fer efectiva, si s'escau, l'esmentada petició.
  
5.3. Cal consignar l'idioma a què es refereix una de les bases del segon exercici en la casella A de l'epígraf Dades que cal consignar segons les bases de la convocatòria, de la sol×licitud.
  
6. Els mers errors de fet que es puguen deduir de la sol×licitud, es podran resoldre en qualsevol moment, d'ofici o a petició de la persona interessada.
  
Quarta. Admissió d'aspirants
  
1. En acabar el termini de presentació de sol×licituds, el gerent de la Universitat d'Alacant dictarà una resolució en el termini màxim d'un mes, que es publicarà en els taulers d'anuncis de la Universitat, en la qual, a més de declarar aprovada la llista d'admesos i exclosos, contindrà el lloc, la data i l'hora de començament dels exercicis, la llista d'aspirants exclosos, amb indicació de la causa de l'exclusió, i la composició del tribunal.
  
2. Els aspirants exclosos disposaran d'un termini de 10 dies naturals comptadors a partir del dia següent de la publicació de la resolució per a poder esmenar el defecte o defectes que n'hagen motivat l'exclusió.
  
Cinquena. Tribunals
  
1. Els membres del tribunal i els seus assessors es troben sotmesos als motius i a les causes generals d'abstenció que disposen els articles 28 i 29 de la Llei 30/1992.
  
Així mateix, els aspirants podran recusar els membres del tribunal si concorren els supòsits que que estableix aquesta base.
  
2. Amb anterioritat a la iniciació de les proves selectives, si s'escau, es publicarà la resolució amb el nomenament dels nous membres del tribunal en substitució als que haguen perdut la seua condició.
  
3. Amb la convocatòra prèvia del president, es constituirà el tribunal amb l'assistència del president i del secretari i de la meitat, com a mínim, dels seus membres titulars o suplents. La sessió de constitució tindrà lloc en el termini màxim de 30 dies a partir de la designació i mínim de dues dies abans de la realització del primer exercici.
  
A partir de la constitució, el tribunal, per a actuar vàlidament, requerirà la presència de la majoria dels seus membres, titulars o suplents.
  
4. Dins la fase d'oposició, el tribunal resoldrà tots els dubtes que puguen sorgir en l'aplicació d'aquestes normes, com també sobre allò que s'haja de fer en els casos no previstos.
  
5. El tribunal podrà disposar la incorporació als seus treballs d'assessors especialistes per a les proves corresponents dels exercicis que considere pertinents, que es limitaran a col×laborar en les seues especialitats tècniques. La designació d'aquests assessors s'ha de comunicar al rector de la Universitat.
  
6. El tribunal qualificador de les proves adoptarà les mesures oportunes per a garantir que els exercicis de la fase d'oposició siguen corregits sense que es conega la identitat dels aspirants. S'exclouran els opositors en el fulls d'examen dels quals figuren els noms, els trets, les marques o els signes que permeten conèixer la identitat d'aquests.
  
7. El tribunal adoptarà les mesures adequades de manera que els aspirants amb minusvalideses tinguen unes condicions similars a la resta dels participants per a fer els exercicis. En aquest sentit s'establiran, per a les persones amb minusvalideses que ho sol×liciten, en la forma que disposa l'apartat 5.2. de la base tercera, les adaptacions possibles de temps i de mitjans per a la seua realització.
  
8. A l'efecte de comunicació d'altres incidències, el tribunal tindrà la seu en el Servei de Gestió de Personal de la Universitat, campus de Sant Vicent del Raspeig, telèfon 037 62 90, extensió 3041 o 2585.
  
9. El tribunal tindrà la categoria establida en la normativa vigent sobre indemnitzacions per raó del servei.
  
10. En cap cas el tribunal podrà declarar que han obtingut plaça un nombre superior d'aspirants que el de places convocades. Qualsevol proposta que contravinga el que hi ha establit serà nul×la de ple dret.
  
Sisena. Desenvolupament dels exercicis
  
1. Els exercicis tindran lloc en les dependències de la Universitat d'Alacant, campus de Sant Vicent del Raspeig. El primer exercici es farà en el lloc, la data i l'hora que s'establisca en la resolució del Rectorat d'aquesta Universitat a què es refereix l'apartat 1. de la base quarta.
  
2. Després de fer cadascuna de les proves, el tribunal farà pública, en els locals on hagen tingut lloc i en l'edifici de serveis generals d'aquesta Universitat, la llista d'aspirants que les hagen superat.
  
3. En cada exercici, els aspirants hauran d'acreditar la seua personalitat exclusivament amb la presentació del document nacional d'identitat, del passaport o del permís de conduir per als aspirants de nacionalitat espanyola. Els nacionals dels països membres de la Unió Europea han d'acreditar la seua personalitat amb el document original que el país del qual és nacional lliure amb aquest efecte. El fet de no complir aquest requisit per part d'algun dels aspirants determinarà la seua exclusió de les proves. En cap cas seran vàlides les còpies o fotocòpies d'aquests documents.
  
Els membres del tribunal i el personal que hi col×labore no permetrà l'accés a les sales on es facen els exercicis de les persones que no complisquen els requisits anteriors, ni de les que compareguen una vegada conclosa la crida dels aspirants convocats.
  
4. En qualsevol moment els aspirants podran ser requerits pels membres del tribunal amb la finalitat d'acreditar-ne la personalitat.
  
5. Els aspirants seran convocats per a cada exercici en una crida única. S'exclouran de l'oposició els qui no compareguen, tret dels casos de força major, degudament justificats i valorats pel tribunal.
  
6. El tribunal farà la publicació dels successius anuncis de realització del segon i de la resta d'exercicis als locals on haja tingut lloc el primer, com també en la seu del tribunal assenyalada en l'apartat 8. de la base cinquena i per qualssevol altres mitjans si es creu convenient per a facilitar-ne la màxima divulgació, amb 24 hores d'antelació, com a mínim, a l'assenyalada per a l'inici d'aquests. Quan es tracte del mateix exercici, l'anunci es publicarà als locals on haja tingut lloc, en la seu del tribunal, i per qualsevol altre mitjà si es creu convenient, amb 12 hores d'antelació, com a mínim.
  
7. En qualsevol moment del procés selectiu, si el tribunal tinguera coneixement que algun dels aspirants no compleix la totalitat dels requisits exigits per aquesta convocatòria, després de l'audiència prèvia de la persona interessada, haurà de proposar-ne l'exclusió al rector de la Universitat, i comunicar-li, així mateix, les inexactituds o falsedats formulades per l'aspirant en la sol×licitud d'admissió a les proves selectives, als efectes procedents.
  
Contra l'exclusió de l'aspirant podrà interposar-se un recurs ordinari davant la mateixa autoritat indicada en el paràgraf anterior.
  
Setena. Llista d'aprovats
  
1. En acabar el procés de selecció, el tribunal farà públiques al lloc o llocs de realització de l'últim exercici, com també en la seu del tribunal, la llista d'aspirants aprovats per ordre de puntuació obtinguda, amb indicació del document nacional d'identitat, d'acord amb el que disposa l'apartat 3.4. de la base primera.
  
El president del tribunal enviarà una còpia certificada de la llista final d'aprovats al rector de la Universitat, i especificarà igualment les dades establides en el paràgraf anterior.
  
2. En cas d'empat, l'ordre s'establirà segons la major puntuació obtinguda pels aspirants en el segon exercici de la fase d'oposició. Si l'empat continua, segons la major puntuació en el primer exercici, i, si encara continua, s'hi aplicarien successivament els resultats obtinguts en el tercer exercici i en la fase de concurs.
  
Vuitena. Presentació de documents i nomenament de funcionaris
  
1. En el termini de 20 dies naturals, comptadors a partir del dia següent en què es van fer públiques les llistes d'aprovats en el lloc o llocs d'examen, els opositors aprovats hauran de presentar al Registre General de la Universitat els documents següents:
  
A) Una fotocòpia del document nacional d'identitat o el certificat de naixement expedit pel registre civil corresponent.
  
B) Una fotocòpia compulsada del títol acadèmic exigit en l'apartat 1.3. de la base segona.
  
C) La declaració jurada o promesa de no haver estat separat amb expedient disciplinari de cap administració pública ni trobar-se inhabilitat per a exercir les funcions públiques, segons el model de l'annex II d'aquesta convocatòria.
  
D) Un certificat mèdic acreditatiu de no patir cap malaltia ni defecte físic o psíquic que impedesca l'exercici de les funcions corresponents, expedit per l'organisme competent de la comunitat autònoma, o pels serveis provincials del Ministeri de Sanitat i Consum.
  
2. Els qui, dins el termini fixat i tret dels casos de força major, no presenten la documentació, o si de l'examen d'aquesta documentació es dedueix que no compleixen algun dels requisits assenyalats en l'apartat 1. de la base segona, no podran ser nomenats funcionaris i quedaran anul×lades les seues actuacions, sense perjudici de la responsabilitat en què hagen incorregut per falsedat en la sol×licitud inicial.
  
3. Els qui tinguen la condició de funcionaris de carrera no han de justificar documentalment les condicions i la resta de requisits ja provats per a obtenir l'anterior nomenament. Hauran de presentar un certificat del miisteri o de l'organisme del qual depenen per a acreditar aquesta condició, i fer constar el número i l'import del trienni, com també la data del seu compliment.
  
Igualment, hauran de presentar, en cas de pertànyer a un cos o escala inferior al qual es convoca, l'acreditació de la titulació indicada en l'apartat 1.B). de la base vuitena.
  
4. Els qui superen les proves selectives hauran d'acreditar els seus coneixements de valencià amb la presentació del certificat corresponent al nivell elemental, expedit per la Junta Qualificadora de Coneixements de Valencià. Els qui no el tinguen hauran d'obtenir aquest títol en un termini de tres anys, comptadors a partir de la data de superació del procés selectiu perquè el seu nomenament siga definitiu.
  
5. Per resolució de l'autoritat convocant i a proposta del tribunal qualificador, segons disposa la base setena, es farà el nomenament de funcionaris en pràctiques a favor dels aspirants a què es refereix l'apartat 3.4. de la base primera, amb determinació de la data en què començarà a tenir efecte aquest nomenament.
  
A la proposta de nomenament s'haurà d'adjuntar una fotocòpia del document nacional d'identitat o de l'equivalent per als nacionals d'estats membres de la Unió Europea i de l'exemplar de la sol·licitud de participació en les proves.
  
6. En acabar el procés selectiu, els qui l'hagen superat, el nombre dels quals no podrà ser superior en cap cas al de places convocades, seran nomenats a proposta del tribunal qualificador, funcionaris de carrera mitjançant una resolució del rector de la Universitat d'Alacant que es publicarà en el Diari Oficial de la Generalitat Valenciana.
  
7. La presa de possessió dels aspirants aprovats serà efectuada en el termini d'un mes, comptador a partir de la data de publicació del seu nomenament en el Diari Oficial de la Generalitat Valenciana.
  
Novena. Norma final
  
1. La convocatòria i les seues bases i tots els actes administratius i les actuacions del tribunal que se'n deriven podran ser impugnats per les persones interessades en els casos i en la forma que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. L'administració, si escau, podrà fer a la revisió de les resolucions del tribunal d'acord amb el que disposa aquesta norma.
  
Alacant, 16 d'octubre de 1997.- El gerent: Luis G. Ramos Gutiérrez.
  
ANNEX I
  
1. Dibuix geomètric. Construccions geomètriques elementals: segments, angles, polígons. Circumferències i arcs de circumferències. Enllaços i tangències. Relacions geomètriques. Proporcionalitat. Semblança. Escales. Simetria. Traçat de corbes planes.
  
2. Sistema dièdric. Fonaments i notacions. Representació de punt, recta i pla. Posicions relatives dels elements geomètrics. Mètodes: abatiments, canvis de pla i girs.
  
3. Sistema dièdric. Representació de figures planes. Representació de sòlids geomètrics. Seccions planes. Interseccions de sòlids. Ombres.
  
4. Sistema axonomètric. Fonaments. Teorema d'Schlömilch. Sistemes d'axonometria. Representació de punt, recta i pla. Representació de figures planes. Representació de sòlids. Ombres. Perspectiva isomètrica.
  
5. Sistema cònic. Fonaments. Representació de punt, recta i pla. Representació de figures planes. Representació de sòlids. Ombres.
  
6. Normalització. Normalització en el dibuix tècnic. Símbols emprats en edificacions. Croquis. Modificacions en els plànols. Dimensions de portes, finestres, escales, dependències, etc. Plànols d'edificis: situació, plantes i distribució. Façanes i seccions. Instal×lacions complementàries. Projectes: documents. Funcionament d'una oficina tècnica.
  
7. Formes arquitectòniques. Organització dels espais interiors. Organització dels espais exteriors. Relacions entre interiors i exteriors. Determinació dels materials, tractaments i sistemes constructius idonis per a l'execució d'aquests volums.
  
8. Formes arquitectòniques. Ordres i estils arquitectònics. Estudi de les obres i de les tendències arquitectòniques modernes i contemporànies.
  
9. Sistema de plànols acotats. Fonaments. Representació de punt, recta i pla.- Posició relativa d'elements geomètrics. Distàncies. Abatiments. Aplicacions: representació de cobertes, representació de plànols topogràfics i explanacions.
  
10. Elements de topografia. Aparells i útils. Mesures, planimetria, altimetria. Corbes de nivell. Perfils. Alçaments topogràfics senzills. Mètodes.
  
11. Disseny assistit per ordinador. L'Autocad com a eina aplicada al dibuix tècnic. Dibuix en 2D. Dibuix en 3D. Personalització.
  
12. Estatut de la Universitat d'Alacant. Estructura de la Universitat i òrgans de govern. Classes i règim jurídic del personal docent i classes de personal d'administració i serveis.
  
13. La Llei de la Funció Pública Valenciana. Adquisició i pérdua de la condició de funcionari. Situacions administratives. Drets i deures. Incompatibilitats.
  
14. Comunicació. Gestió de qualitat en les administracions públiques: concepte i eines.
  
ANNEX II
  
(Nom) ... amb domicili a ... i document nacional d'identitat número ... declare sota jurament o promet, a l'efecte de ser nomenat funcionari ... que no he estat separat del servei de cap de les administracions públiques i que no em trobe inhabilitat per a l'exercici de funcions públiques.
  
..., ... de ... de 1997.
  
Universitat Jaume I